પહેલી નજરે તેમાં પાત્રના સંઘર્ષની વાત હોય તેવું લાગી રહ્યું છે. જેમાં કેટલાક તેને સહાનુભૂતિની નજરે જ્યારે કેટલાક તેને મજાકનાં સાધન તરીકે જોઈ રહ્યાં છે. આ ફિલ્મ વર્ષ ૨૦૦૮માં આવેલી હોલિવૂડ ફિલ્મ ‘ફ્રન્ટ ઓફ ધ ક્લાસ’ પર આધારિત હોવાનું કહેવાય છે. અઢી મિનિટના ફિલ્મના ટ્રેલરમાં જોવા મળે છે કે, નૈના(રાની મુખરજી) શિક્ષિકા બનવા ચાહે છે, પણ તેની હકલાવાની બીમારીના કારણે કોઈ શાળા તેને શિક્ષિકા તરીકે નોકરી આપવા તૈયાર નથી. આખરે તેને એક મોટી શાળામાં નોકરી મળે છે જેમાં તે ઝૂંપડામાં રહેતાં બાળકોને ભણાવે છે. ફિલ્મમાં ગરીબ અને પૈસાદાર છોકરાઓ વચ્ચે વધતાં જતાં અંતરને પણ દર્શાવાયું છે. ફિલ્મના પ્રમોશન દરમિયાન રાનીએ કહ્યું કે, તે આ બીમારીથી પીડિત અનેક લોકોને મળી હતી જેમના માટે આ સમસ્યા હવે જીવનનો એક ભાગ બની ગઈ છે. તેણે બીજી મહત્ત્વની વાત એ કરી કે, હકલાતાં બાળકોનાં માતાપિતા તેમની આ સમસ્યાને લઈને જાહેરમાં આવવા તૈયાર નથી